ETE ควัก 20 ลบ. ซื้อโรงไม้สับชีวมวล รองรับขยายธุรกิจ
ETE ควัก 20 ลบ. ซื้อโรงไม้สับชีวมวล จ.อุบลราชธานี รองรับการขยายธุรกิจด้านพลังงานชีวมวล พร้อมปรับโครสร้างถือหุ้นบ.ย่อย เพิ่มความคล่องตัวและประสิทธิภาพบริหารงาน
ETE ควัก 20 ลบ. ซื้อโรงไม้สับชีวมวล รองรับการขยายธุรกิจด้านพลังงานชีวมวล พร้อมปรับโครสร้างถือหุ้นบ.ย่อย เพิ่มประสิทธิภาพบริหารงาน
9 ก.ย. 2564

บริษิท บูรพา เทคนิคอล เอ็นจิเนียริ่ง จำกัด (มหาชน) หรือ ETE เปิดเผยว่า ที่ประชุมคณะกรรมการบริษัทมีมติการปรับโครงสร้างการถือหุ้นในบริษัทย่อยเพื่อให้การบริหารจัดการภายในกลุ่มบริษัทมีการจัดแบ่งประเภทการประกอบธุรกิจให้มีความชัดเจน มีความคล่องตัวและมีประสิทธิภาพในการบริหารงานมากยิ่งขึ้น
พร้อมกันนั้น คณะกรรมการบริษัทยังอนุมัติให้ บริษัท อีทีอี เอนเนอร์จี 3 จำกัด (ETEN3) ซึ่งเป็นบริษัทย่อยทางอ้อมที่ EFA  ถือหุ้น 99.99% ซึ่งประกอบธุรกิจพลังงานทางเลือก เข้าลงทุนในโครงการโรงไม้สับชีวมวล เพื่อรองรับการขยายธุรกิจด้านพลังงานชีวมวล ตั้งอยู่ใน ต.โซง อ.น้ำยืน จ.อุบลราชธานี โดยมีมูลค่าการลงทุนรวมทั้งสิ้น 20,000,000 บาท